Engem szerettél
Engem szerettél, engem kedveltél,
De már látom, hogy megvetettél;
Szemléltem, másokat jobban kedvelsz,
De nálam hívebbet soha sem lelsz.

Téged ölellek, most is szeretlek,
Ne hidd rózsám, hogy megvetnélek.
Láttam bár másokat, a te hived
Lenni tudok azért, holtig tied.

Nem lelsz jobb szivet, állandóbb hívet,
Lobog, dobog, ha láthat téged;
Szemléltem, másokat jobban kedvelsz,
De nálam hivebbet soha sem lelsz.
Népköltészet